open-index/open-wikipedia-markdown huggingface dataset:
Uthman ibn Affan

** ‘Uthmān ibn ‘Affān **(عثمان بن عفان) (født ca. 574/577, død 17. juni 656) er ansett av sunnimuslimer som den tredje av de fire rettledede kalifer i islam. Han regjerte fra 644 til 656.

## Biografi

### Tidlig liv
Uthman ble født i en velstående Umayyad-familie (Banu Umayya), klan av Quraish-stammen i Mekka, noen få år etter Muhammed.

### Muhammeds tidsalder (610-632)
Uthman hadde tidlig i islams historie blitt muslim, og det er sagt at han brukte en stor del av sin formue på veldedighet. Konvertering til islam forarget hans klan som var sterkt imot Muhammed. I Muhammeds tid var han også en del av den første innflyttingen av muslimer til byen Aksum i Etiopia, og senere den mest kjente emigrasjonen i islams historie, hijra fra Mekka til Medina.  
Uthman har ofte tjent Muhammed som hans sekretær.

Han kunne ikke delta i slaget ved Badr fordi han ble igjen i Medina for å ta seg av sin syke hustru Ruqayyah, som var datter av Muhammed, men mottok allikevel sin del av krigsbyttet fra slaget.

### Abu Bakrs tidsalder (632–634)

### Umars tidsalder (634-644)
Uthman ble kalif etter kalif Umar ibn al-Khattab i år 644. Før han døde utnevnte Umar en komité bestående av seks menn til å velge hans etterfølger. I denne gruppen var Uthman og Ali og resultatet ble at Uthman ble valgt av komiteen.

### Uthmans tidsalder (644–656)
Uthman regjerte i 12 år, og under hans styre ble Iran, mesteparten av Nord-Afrika, Kaukasus og Kypros erobret og innlemmet i det islamske imperiet. Hans styre ble karakterisert av en stadig økende sentralisert kontroll av inntektene fra de enkelte provinsene.

## Referanser
Kontentum

**Kontentum** (av latin *continere*, «inneholde», «binde sammen») er en betegnelse for lydeffekter og lydkulisser som anvendes til å understøtte illusjonsvirkningen av skuespill og hørespill i teater og kringkasting.

Kontentum ble tidligere for en stor del laget mekanisk, f.eks. vindmaskin, men nå anvendes stort sett opptak.

## Lydbibliotek
Det finnes mange ferdiginnspilte lydbibliotek som også inneholder kontentum.
* Norsk kontentum
* The BBC Sound Effects Library

## Referanser
Fylkesvei 2598

**Fylkesvei 2598** går mellom Åmotet i Sel og Sødorp i Nord-Fron kommune.

Frem til 2019 hadde veien betegnelsen fylkesvei 417 (Oppland).

## Kommuner og knutepunkter

 

## Referanser




## Eksterne lenker
* Vegvesenets vegkart 
*
Fylkesvei 438 (Oppland)

**Fylkesvei 438 i Oppland** gikk mellom Holungsøye i Vågå og Nord-Sel i Sel kommune. Veiens lengde var 12,9&nbsp;km.

2019 ble veien erstattet av fylkesvei 2614 og fylkesvei 2620.

## Kommuner og knutepunkter

* Ottadalsvegen fra Urdeberg mot  Randen, og til  Otta i Sel
* «Vågårusti», spesielt bratt vei

* Sagdalsvegen fra Nyborg til Åsen i Vågå (3,8&nbsp;km)
* Nerøygardsvegen fra Ødegården mot  Otta

*Nord-Sel
* Laurgård bru (Gudbrandsdalslågen, 46 m)

* fra Steinberget mot  Otta, og mot  Dombås i Dovre

## Referanser


## Eksterne lenker
* Vegvesenets vegkart
Tequila (Jalisco)

**Tequila** er en by og en kommune i den meksikanske delstaten Jalisco. Navnet kommer fra nahuatl *Tecuilan* eller *Tequillan*, som kan oversettes med noe slikt som *Skattestedet*. Kommunen er berømt for brennevinet Tequila.

Kommunen hadde 40&nbsp;697 innbyggere i 2010. I selve byen bodde det 29&nbsp;203 mennesker, mens de resterende innbyggerne er spredt rundt tettstedene El Salvador, San Martín de las Cañas, Santa Teresa, Potrero de los Rivera, og El Medineño.

Agavelandskapet og den eldre industribebyggelsen i området kom på listen over UNESCOs liste over verdens kultur- og naturarvsteder den 12. juli 2006. Den har også status som «Pueblo Mágico». Tequilavulkanen befinner seg også i kommunen.

Den nasjonale Tequilafestivalen blir holdt her mellom den 29. november og den 13. desember.

## Referanser


## Eksterne lenker
* 
* Kommunens offisielle hjemmeside
* Tequila  hos Pueblos México
Hva er som manna

**«Hva er som manna»**, også kalt **«Gambrinusvisen»** er en sang som ble sunget i en reklamefilm for de tre største Oslobryggeriene fra 1938. Tekst av Finn Bø og melodi av Chr. Armand Halvorsen.

Sangen er en hyllest til øl i fire vers. Den varer gjennom hele reklamefilmen, og mot slutten av filmen blir teksten vist på skjermen som en oppfordring til publikum å synge med. Filmen starter i en byggåker med en bondepike som kommer med øl til gårdsarbeiderne, og de bryter da ut i denne sangen.

## Referanser
Kanianka

**Kanianka** er en landsby og kommune som ligger i Prievidza i regionen Trenčín vest i Slovakia.

## Geografi
Kanianka ligger 380 meter over havet og har et areal på 7,938km². Befolkningen er på rundt 4000 personer.

## Historie
Landsbyen ble først nevnt i 1463.

## Demografi

## Referanser
Kultfilm

**Kultfilm** er en film som er gjenstand for stor interesse og dyrkelse av en bestemt krets av personer på grunnlag av dens særlige kvaliteter, medvirkende, instruktører eller lignende.

Kultfilm kan ofte være film, som ikke fikk den store suksess ved premieren, men som over tid oppnår kultstatus, det mest kjente eksempelet i genren er *[[The Rocky Horror Picture Show]]* fra 1975, som var både en skrekkfilm og en musikal. Den utmerket seg aldri kritikermessig, men er allikevel den filmen som har gått lengst på amerikanske kinoer. Det hele begynte med at folk dukket opp på nattlige visninger av filmen iført kostymer som var ment å ligne på filmens karakterer. I tillegg deltok de i handlingen ved å synge med og spille ut rollene selv.

I norsk sammenheng finnes de årlige visningene av *[[The Sound of Music]]* på Filmens hus i Oslo, hvor publikum kommer utkledt til filmen og å synge med på alle sangstykkene. Ellers er den kanskje best kjente norske kultkalkunen kjærlighetsfilmen *[[Dis – en historie om kjærlighet]]* (1995) av Aune Sand.

Av mer internasjonalt anerkjente kultkalkuner finnes Plan 9 from Outer Space (1959) av Ed Wood.

Det aller beste eksempelet på kultfilmer er nok filmserien om *[[Star Wars]]* som ble skapt av George Lucas. Filmene har utallige tilhengere over hele verden. De kler seg mer enn gjerne ut i Star Wars-kostymer når de skal se filmene, og de lager endog gjerne egne Star Wars-inspirerte filmer som hyllest til de originale filmene. 

Av andre filmer som oppnår lignende tilstander er TV-serien *[[Star Trek]]* og mytologiske trilogien *[[Ringenes Herre]]* hvor både filmene og bøkene har her kultfenomener tilknyttet seg.

En gang årlig vises en tradisjonell kombinasjon av sceneopptreden og kinofilm av Rocky Horror Picture show, på Studentersamfundet i Trondhjem, hvor også publikum deltar aktivt.
## Referanser


## Litteratur
*Bordwell & Thompson: *Film Art: An Introduction*, McGraw-Hill Film, 2004.	
*Altman, Rick: *Film/Genre*, BFI pub, 1999.
*Cook, David: *A History of Narrative Film*;, W. W. Norton, 2004.
*Asbjørnsen, Dag: *Dypt og grunnleggende overfladisk: om den postmoderne filmens estetikk*, Spartacus, 1999.
Louis Blanc

**Louis Jean Joseph Charles Blanc** (født 29. oktober 1811 i Madrid, død 6. desember 1882 i Cannes) var en fransk politiker og historiker.

Louis Blanc publiserte i 1839 sin berømte artikkel «L'organisation du travail» der han trekker opp prinsipper som skal danne grunnlaget for hele hans senere politiske karriere. I artikkelen retter han søkelyset mot et arbeidsliv der konkurranse gjør de svakeste til tapere. Han krever utjevning av lønn og at de personlige interessene skal bidra til fellesskapets beste – «à chacun selon ses besoins, de chacun selon ses facultés» som ofte oversettes «fra enhver etter evne, til enhver etter behov».

Blanc var medlem av overgangsregjeringen i 1848, og var i eksil i London under Den annen franske republikk (1848&ndash;1870). Han ble valgt inn i nasjonalforsamlingen i 1870.

## Referanser


## Litteratur
* Cole, George Douglas Howard: *Den sosialistiske tenkningens historie. Bind I. Forløperne, 1789-1850* (Nisus Forlag, 2013).
René Lacoste

**Jean René Lacoste** (født 2. juli 1904, død 12. oktober 1996) var en fransk tennisspiller og forretningsmann. 

Blant sine tilhengere ble han kalt «krokodillen», og er i dag først og fremst kjent som den som gav navn til Lacoste-skjorten, som han lanserte i 1929. 

Lacoste var en av flere franske tennisspillere, kjent under betegnelsen «De fire musketerer», som dominerte sporten i 1920-årene og begynnelsen av 1930-årene. Han vant 7 grand slam-titler i single, den eneste av storturneringene han aldri vant, var Australian Open. Han ble rangert som verdens fremste spiller i 1926 og 1927. Han ble bronse-medaljør under Sommer-OL 1924 i Paris sammen med landsmannen Jean Borotra.

## Kleskolleksjon
Det foreligger flere forklaringer på hvorfor Lacoste opprinnelig fikk kallenavnet «krokodillen». Den mest troverdige kommer fra en nekrolog over Lacostes sønn, Bernard, trykt i The New York Times i 2006. I 1920-årene skal Lacoste ha inngått et veddemål med lagkapteinen om hvorvidt han ville vinne en bestemt match. Innsatsen var en koffert i krokodilleskinn han hadde sett i en butikk  i Boston. Senere broderte en venn en krokodille på en trøye Lacoste brukte under kampene. 

Han var den første i verden som brukte kortermet tennistrøye og først rundt 1933 ble den første tennistrøyen med merket Lacoste laget.

Sønnen til René, Bernard Lacoste, overtok klesfirmaet etter faren i 1963, og gjorde etter hvert Lacoste til et ledende selskap i klesbransjen.

## OL-medaljer
*  1924  Paris - Bronse i tennis, single menn  Frankrike

## Grand Slam-titler
*  **[[French Open|Franske mesterskapet:]]**
** Double herrer 1924 sammen med
** Single herrer 1925 –  han beseiret Jean Borotra med 7-5, 6-1, 6-4 i finalen
** Double herrer 1925 sammen med Jean Borotra
** Single herrer 1927 –  han beseiret Bill Tilden med 6-4, 4-6, 5-7, 6-3, 11-9 i finalen.
** Single herrer 1929 – han beseiret Jean Borotra med 6-3, 2-6, 6-0, 2-6, 8-6 i finalen.
** Double herrer 1929 sammen med Jean Borotra
*  **[[Wimbledon (tennis)|Wimbledon:]]**
** Single herrer 1925 – han beseiret Jean Borotra med 6-3, 6-3, 4-6, 8-6 i finalen 
** Double herrer 1925 sammen med
** Single herrer 1928 – han beseiret Henri Cochet med 6-1, 4-6, 6-4, 6-2 i finalen 

*  **[[US Open (tennis)|Amerikanske mesterskapet:]]**
** Single herrer 1926 – han beseiret Jean Borotra med 6-4, 6-0, 6-4 i finalen 
** Single herrer 1927 – han beseiret Bill Tilden med 11-9, 6-3, 11-9 i finalen.

## Referanser


## Eksterne lenker
*
Mørkdalstua

**Mørkdalstua** (også skrevet *Mørkdalstuva*) er et fjell i Hitra kommune i Trøndelag. Det har en høyde på 345 meter over havet. Fjellet ligger vest på øya og er det høyeste punktet på øya.

## Fotnoter



## Referanser
Bremnestuva

**Bremnestuva** (også skrevet **Bremnestua**) er en høyde på øya Frøya i Trøndelag. Den har en høyde på 67 meter over havet og et av de høyeste punktene på øya. Bremnestuva ligger nordvest på Frøya, mellom Bremneset og Sandvika. Det går vei til toppen der det ligger en vanntank med et utkikkspunkt på toppen. På toppen finnes også sendemast for mobiltelefoni.

## Se også
* Besselvassheia, Frøyas høyeste punkt

## Referanser
Øystein Kock Johansen

**Øystein Einar Kock Johansen** (født 1944) er en norsk arkeolog, religionshistoriker, forfatter og ekspedisjonsdeltager som var mangeårig medarbeider til Thor Heyerdahl. Han har hatt stillingen som direktør ved Kon-Tiki-museet.  

Johansen ble magister i arkeologi i 1977 og tok senere en doktorgrad på bronsealderens frukbarhetsdyrkelse.  

Han har hatt stillingen som professor i arkeologi og religionshistorie ved Universitetet i Oslo. Han har også vært direktør ved Borgarsyssel museum (1981–1985), adm.dir. i Norges Videnskapsakademi (1985–), kommunaldirektør i Drammen og direktør ved Kon-Tiki-museet (1991–1997). Han har mesteparten av sitt voksne liv virket som forsker, feltarbeider og ekspedisjonsdeltager. I ung alder var han sjømann og lastebilsjåfør. 

Johansen har skrevet over 40 vitenskapelige bøker samt en biografi om Thor Heyerdahl kalt *Thor Heyerdahl - Vitenskapsmannen, eventyreren og mennesket* (2003). I 2001 utgav han, sammen med Arne Hjeltnes, boka *Mysterier fra fortiden*, som var basert på tv-serien med samme tittel, som gikk på TV 2 samme år. I perioden 2001–2006 utgav han et tre-binds verk om den økonomiske verdenshistorien. Han har også skrevet bygdebøker, blant annet for Vestby kommune og Øvre og Nedre Eiker kommuner.

Han er sønn av arkeolog Erling Johansen.

## Referanser
Sockenplan tunnelbanestasjon

**Sockenplan tunnelbanestasjon** er en stasjon på Stockholms tunnelbane. Den ligger i bydelen Enskedefältet i Söderort i Stockholm kommune.

Stasjonen trafikkeres av T-bane 1 (grønn linje) og ligger mellom Enskedevägen og Enskedefältets skola. Den ble åpnet 9. september 1951. Den består av en utendørs plattform med inngang i den nordre delen. 

## Eksterne lenker
* Oversikt over kollektivtransport-systemet i Stockholm på sl.se
* Linjekart for Stockholms tunnelbane
Real Zaragoza

**Real Zaragoza S.A.D.** er en spansk fotballklubb. De spiller i Segunda División og hjemmebanen deres heter La Romareda. Zaragoza ble grunnlagt 18. mars 1932.

Real Zaragoza rykket med et stjernefullt lag ned til Segunda División i 2008. Flere stjerner forlot Zaragoza som Sergio García, Diego Milito og Pablo Aimar. Zaragoza har også stor gjeld, men satset på et opprykk til Primera División igjen.

## Spillerstall
Oppdatert 26. november 2024.

### Utlånte spillere

## Meritter
### Seiere
Klubben har vunnet følgende seiere:
* 1963/1964: Messebycupen
* 1965: Copa del Rey
* 1966: Copa del Rey
* 1978: Segunda División
* 1986: Copa del Rey
* 1994: Copa del Rey
* 1994/1995: Cupvinnercupen
* 2001: Copa del Rey
* 2004: Copa del Rey
* 2004: Supercopa de España

### Andreplasser
* Messebycupen, en gang: 1966
* La Liga, en gang: 1974/1975 
* Copa del Rey, seks ganger: 1963, 1965, 1976, 1993, 2006
* Supercopa de España, to ganger: 1994, 2001
* Segunda División, seks ganger: 1929, 1936, 1942, 1951, 1956, 2003

## Referanser


## Eksterne lenker
*
Blødekjærtunnelen

**Blødekjærtunnelen** i Arendal kommune i Agder er 922 meter lang og forbinder bydelen Barbudalen med Strømsbusletta og Myrene, henholdsvis øst og vest for Arendal sentrum samt fylkesvei 410 og fylkesvei 420. Tunnelen går under bydelen Blødekjær som den også har forbindelse med. Med Blødekjærtunnelen fikk Arendal etablert en ringvei rundt bykjernen. 

Da Blødekjærtunnelen ble åpnet 10. mai 1995, medførte dette en stor omlegging og forbedring av trafikken i Arendal sentrum. Samtidig ble gatene rundt Pollen stengt for biltrafikk, noe som betød at biltrafikk fra Arendal sentrum mot østre bydeler nå måtte kjøre gjennom Blødekjærtunnelen.

## Se også
*Veitunneler i Norge
*Undersjøiske veitunneler i Norge

## Referanser
Midsommarkransen tunnelbanestasjon

**Midsommarkransen tunnelbanestasjon** er en stasjon på Stockholms tunnelbane.
Stasjonen ligger i bydelen Midsommarkransen og trafikkeres av T-bane 2 (rød linje). Den ligger mellom stasjonene Liljeholmen og Telefonplan. Den ligger i fjellrom, ca. 17 meter under bakken. 

Stasjonen ble åpnet 5. april 1964 som den 54. stasjonen i Stockholms tunnelbanesystem. 

I taket av stasjonen henger det en midtsommerkrans i tre, produsert av lokalbefolkningen i 1979. 

## Eksterne lenker
* Oversikt over kollektivtransport-systemet i Stockholm på sl.se
* Linjekart for Stockholms tunnelbane
EM i ishockey for menn 1913

**EM i ishockey for menn 1913** var det fjerde europamesterskapet for landslag i ishockey som ble arrangert av Det internasjonale ishockeyforbundet (LIHG, i dag IIHF). Mesterskapet ble avviklet i München i Tyskland fra 25. til 27. januar 1913. Fire lag deltok og det ble spilt en enkeltserie der alle lagene møttes en gang. Böhmen var regjerende europamestere.

Belgia vant sin første EM-tittel ved å ha en bedre målforskjell enn Böhmen, som dermed vant sølv. Vertslandet Tyskland tok bronse.

## Arena
Turneringen ble spilt på Unsölds Eisbahn, en kunstisbane med en forholdsvis liten isflate på 38 x 15 meter (til sammenligning har moderne isflater i VM- og OL-sammenheng en størrelse på 60 x 30 meter jevnfør IIHF).

## Tilmeldte lag
Frankrike (som boikottet EM), Storbritannia og Sveits valgte ikke å delta i turneringen. Dermed deltok fire lag i turneringen:

## Turneringsformat
Spilletiden var to perioder à 20 minutter. Lagene besto av sju spillere: en venstre ving, en senter, en høyre ving, en «rover» (en spiller uten fast posisjon på isen som kunne bevege seg fritt), to backspillere og en målvakt. Det var ingen utskiftere, så hvis en spiller ble skadet og ikke kunne fortsette skulle motstanderlaget ta en spiller ut så lagene hadde like mange spillere på isen.

## Dommere
Dommerne under turneringen ble nominert av representanter fra de deltakende lagene. De utvalgte dommerne var derfor enten spillere eller trenere.

## Tropper
Böhmen ble representert av SK Slavia Praha med unntak av målvakt Jan Peka. Tyskland stilte opp med et blandet lag med spillere fra forskellige klubber, hvor flertallet av spillerne representerte Berliner Schlittschuh-Club (Berliner SC). Det østerrikske laget ble representert av DEHG Prag (*Deutsche Eishockey Gesellschaft Prag*). 

Tyskerne innsendte en klage over Böhmens deltagelse ettersom at de var en del av Østerrike-Ungarn, som allerede var representert i turneringen med Østerrikes deltagelse. På grunn av ishockeyens utbredelse og popularitet i Böhmen og de lave antallet av deltagere i turneringen ble tyskerne overtalt til å trekke sin klage.

## Resultat

----

----

## Sluttplassering

Turneringens sluttplassering:

## Statistikk
### Toppscorere

Kilde: Ice-Hockey-Stat.com

## Se også
*Ishockey-EM

## Referanser


## Litteratur
* 
* 
* 
* 
* 
* *Národní listy.* 26.–31. januar 1913.

## Eksterne lenker
* 
*
*
Presse

:*Se også .*
**Presse** er den industrien som sysselsetter seg med produksjon og distribuering av litteratur eller informasjon som er offentlig tilgjengelig. 

Det tradisjonelle begrepet henviser til industrien rundt aviser og bøker, men det har kommer flere medier som kommer under begrepet.

Industrien tar seg av utvikling, skriving, markedsføring, produksjon(Trykking) og distribusjon av medier som

* Aviser
* Magasiner
* Bøker
* Litterære verk
* Og andre verk med informasjon, inkludert elektroniske medier som webaviser og mer.

Det er viktig å skille mellom idealiserte beskrivelser om hva pressen bør være, hvilke idealer den bør etterstrebe å leve opp til, og en beskrivelse av den reelle pressens praksis. Pressen har et samfunnsoppdrag, men samtidig er nyhetsmediene økonomiske virksomheter som skal gi fortjeneste til sine eiere

## Presse som massemedium

Et viktig kjennetegn ved pressen som massemedium er at den gir leseren tre valg:

* Leseren kan velge mellom flere aviser. 
* Leseren kan velge stofftype
* Leseren kan selv velge hvor og når den skal brukes.

## Presse i Norge
Norge har ei sterk og variert presse. Norge har det største konsumet av aviser per innbygger. Variasjonen innenfor pressen ser vi ved at det er mange forskjellige aviser og forskjeller når det gjelder opplag, ressurser og politisk overbevisning. Årsaken til den ivrige avislesingen skyldes mange faktorer, men den viktigste elementet er kanskje at vi har et variert utvalg. Pressestøtten sørger for et rikt mangfold av lokalaviser, regionale aviser samt at vi har flere sterke nasjonale aviser. Alle disse har hvert sitt nedslagsfelt. 

### Historie
:*Se også: [[Norsk avishistorie]]*

De første avisene ble etablert på slutten av 1700-tallet. Generelt fikk alle partiene aviser på de fleste stedene i landet. En virkelig stor ekspansjon av antall aviser og dekning startet rundt 1900. Norge hadde vel 260 aviser ved andre verdenskrigs start og under halvparten, 114 da krigen sluttet. Pressebildet før krigen bar preg av stor avistetthet og politisk bredde. De fleste steder hadde minst to aviser som representerte ulikt politisk syn. Avisoppgjøret etter andre verdenskrig dreide seg dels om de tapene aviser som ble stanset under den tyske okkupasjonen led, dels om de inntektene aviser som fikk fortsette å komme ut fikk som følge av at det ble færre aviser på markedet. Etter andre verdenskrig fikk vi an langt mer allsidig presse med en rekke magasiner, økt interesse for fagblader og nye genre som tegneserier. 

## Se også
*Den fjerde statsmakt
EM i ishockey for menn 1914

**EM i ishockey for menn 1914** var det femte europamesterskapet for landslag i ishockey som ble arrangert av Det internasjonale ishockeyforbundet (LIHG, i dag IIHF). Mesterskapet ble arrangert i Tyskland for tredje gang og kampene ble spilt i Berlin fra 25. til 27. februar 1914. Tre lag deltok og det ble spilt en enkeltserie der alle lagene møttes en gang. Belgia var regjerende europamestere. Det var den siste turneringen som ble arrangert innen første verdenskrig. 

Böhmen vant sin andre EM-tittel, Tyskland tok sølv og Belgia tok bronse.

## Arena

## Tilmeldte lag
Frankrike (som boikottet EM), Storbritannia og Østerrike valgte ikke å delta i turneringen. Dermed var det opprinnelig tilmeldt fire lag i turneringen: Belgia, Böhmen, Sveits og Tyskland. Det sveitsiske laget nådde imidlertid ikke toget til Berlin og da kun fire spillere hadde nådd Berlin på turneringens andre dag ble det sveitsiske laget diskvalifisert.

## Turneringsformat
Spilletiden var to perioder à 20 minutter. Lagene besto av sju spillere: en venstre ving, en senter, en høyre ving, en «rover» (en spiller uten fast posisjon på isen som kunne bevege seg fritt), to backspillere og en målvakt. Det var ingen utskiftere, så hvis en spiller ble skadet og ikke kunne fortsette skulle motstanderlaget ta en spiller ut så lagene hadde like mange spillere på isen.

## Tropper

Böhmen ble representert av SK Slavia Praha. Tyskland stilte opp med et blandet lag med spillere fra forskellige klubber, hvor flertallet av spillerne representerte Berliner Schlittschuh-Club (Berliner SC).

## Resultat

----

----

### Treningskamper
Etter at det sveitiske laget ble diskvalifisert spilte de to treningskamper mot Böhmen og Tyskland supplert med  spillerne Erich Hohndorf, Emmerich Rath og Nils «Nisse» Molander fra Berliner Schlittschuh-Club.

----

## Sluttplassering

Turneringens sluttplassering:

## Statistikk
### Toppscorere

Kilde: Ice-Hockey-Stat.com

## Se også
*Ishockey-EM

## Noter

## Referanser


## Litteratur
* 
* 
* 
* 
* 
* *Národní listy.* 26. februar–1. mars 1914.

## Eksterne lenker
* 
*
*
Hitra Frøya Fastlandssamband

**Hitra Frøya Fastlandssamband AS** (**HFF**) ble etablert 23. september 1986 for å kreve inn bompenger som en del av finansieringen av fastlandsforbindelsen mellom Hitra-fastlandet, Hitra-Frøya og Hitra-Fjellværøya. De tre vegsambandene var alle opprinnelig bilfergesamband.

Selskapet eies av det offentlige og private. Sør-Trøndelag fylkeskommune er største eier med 23 prosent. Private aksjonærer eier 43 prosent.

Første søknad om forhåndsinnkreving av bompenger ble sendt i 1986, men denne ble ikke akseptert i frykt for at dette skulle binde Stortinget opp til et bestemt vedtak før saken i var realitetsbehandlet.

Stortinget vedtok bompengeproposisjonen for fastlandsforbindelsene den 13. juni 1990. I vedtaket ble forhåndsinnkreving av bompenger på fergestrekningene godkjent, samt etterskuddsinnkreving i perioden 1991–2012. Bompenger ble innkrevd som et tillegg på fergeprisene fra 1. januar 1991, og ettersom vegprosjektene åpnet ble innkrevingen overført til bomstasjoner.

1. februar 2003 ble bomstasjonene på Ansnes og Dolmøya lagt ned og ut bompengeperioden innkreves det bare bompenger Sandstad bomstasjon på Hitra-siden av Hitratunnelen. Dette fortsatte fram til 20. februar 2010, da også den siste bomstasjonen ble stengt. Etter planene skulle prosjektet være nedbetalt 1. januar 2012.

Årsaken til den forserte nedbetalingen skyldes i hovedsak bedre økonomi i bompengeselskapet grunnet økt trafikk.

HFF finansierer 38 prosent av byggekostnadene på nærmere 900 millioner kroner knyttet til de tre prosjektene. Det øvrige finansieres av staten med 51 prosent, fylkeskommune med 7 prosent og Hitra, Frøya og Snillfjord kommuner med tilsammen 4 prosent.

* Fjellværøyforbindelsen stod ferdig 10. juli 1992. Byggekostnad: 106 millioner kroner.
* Hitratunnelen (undersjøisk tunnel mellom Hitra og Hemnskjel under Trondheimsleia, samt Hemnskjelbrua mellom Hemnskjel og fastlandet) stod ferdig 8. desember 1994. Byggekostnad: 332 millioner kroner.
* Frøyatunnelen (undersjøisk tunnel mellom Dolmøy på Hitra og Frøya under Frøyfjorden) stod ferdig 23. juni 2000. Byggekostnad: 475 millioner kroner.

## Styreleder
*Jan Otto Fredagsvik (1992–)
*Ivar Ytreland (1986–92)

## Daglig leder
*Edvard Ulvan (1990–)
*Bjørn Giske (1986–90)

## Referanser


## Eksterne lenker
* Hitra Frøya Fastlandssamband AS
Robert Cecil, 1. jarl av Salisbury

**Robert Cecil, 1. jarl av Salisbury** (født 1. juni 1563, død 24. mai 1612) var en engelsk statsmann og ledende minister for Elisabeth I av England og Jakob I av England. Han var sønn av William Cecil, 1. baron Burghley og halvbror av Thomas Cecil, 1. jarl av Exeter.

Han ble omtalt i negative ordelag av mange samtidige, og skal ha hatt et utiltalende, dvergaktig ytre. Elisabeth I kalte ham sin «pygmé».

Han ble statssekretær etter Francis Walsinghams død, og da faren døde i 1598 etterfulgte han ham som dronningens ledende minister. Han kom i konflikt med Robert Devereux, 2. jarl av Essex, men takket være dennes dårlige krigføring i Irland gikk han seirende ut av konflikten, og jarlen av Essex ble til slutt henrettet. Da Elisabeth I døde, var han i posisjon til å arrangere arvefølgen til tronen. Jakob I utnevnte ham til baron Cecil av Essendon i 1603, og til vicomte Cranborne i 1604. Endelig ble han utnevnt til jarl av Salisbury i 1605.

Cecil var ridder av Hosebåndsordenen.

## Referanser
Kurt Edvin Blix Hansen

**Kurt Edvin Blix Hansen** (født 4. juli 1952) er en norsk maler. 

Han er utdannet ved Kunstakademiet i Trondheim (1973–1978). Har bygget opp kunstgalleriet Atelier Tvervik i Beiarn.

## Referanser
3.  Kai Einar Jæger Mikalsen: **Frostbrann** (om billedkunstneren Kurt Edvin Blix Hansen) ISBN 9788283390773

## Eksterne lenker
* Hansens offisielle nettsted Besøkt 16. november 2013
* Atelier Tvervik Åpnet sommeren 2006
* Kurt Edvin Blix Hansen Om Blix Hansen på privat hjemmeside
Midsommarkransen

**Midsommarkransen** er en bydel i Söderort i Stockholm. Den omfattes av Hägersten-Liljeholmen bydelsområde. Bydelen grenser til Aspudden, Liljeholmen, Västberga og Hägerstensåsen. Den ble opprettet i 1926. 

Midsommarkransen var opprinnelig navnet på en kro som tilhørte Hägerstens gård. Den bygningen kroen lå i, ble oppført i 1775. I oktober 1908 ble de første leilighetsbyggene oppført, de fleste med små leiligheter tiltenkt arbeiderfamilier. Forstedet fikk sporvognsforbindelse i 1911, noe som ble erstattet av tunnelbane på 1960-tallet.

## Se også
*Midsommarkransen tunnelbanestasjon
Det matematisk-naturvitenskapelige fakultet

**Det matematisk-naturvitenskapelige fakultet**, forkortet **matnat** eller **mat-nat**, kan sikte til fakulteter ved flere undervisningsinstitusjoner som dekker matematikk og naturvitenskap.

*Det matematisk-naturvitenskapelige fakultet (UiO), ved Universitetet i Oslo
*Det matematisk-naturvitenskapelige fakultet (UiB), ved Universitetet i Bergen
*Det matematisk-naturvitenskapelige fakultet (UiTø), ved Universitetet i Tromsø
Telefonplan tunnelbanestasjon

**Telefonplan tunnelbanestasjon** er en stasjon på Stockholms tunnelbane. Den ligger i bydelen Midsommarkransen i Söderort i Stockholm kommune.

Stasjonen trafikkeres av T-bane 2 (rød linje) og ligger mellom stasjonene Midsommarkransen og Hägerstensåsen. 

Telefonplan tunnelbanestasjon ble innviet 5. april 1964.  Den har en utendørs plattform i en fjellskjæring med inngang fra Mikrofonvägen/Telefonplan. I tilknytning til stasjonen finnes det en mindre bussterminal. 

Etter stasjonen fortsetter toget gjennom den 400 meter lange Hägerstenstunnelen.

## Eksterne lenker
* Oversikt over kollektivtransport-systemet i Stockholm på sl.se
* Linjekart for Stockholms tunnelbane
Tensta tunnelbanestasjon

**Tensta** er en stasjon i Tensta i Stockholm som trafikkeres av T-bane 3 (blå linje) og som ligger mellom stasjonene Rinkeby og Hjulsta. Stasjonen ligger i fjellrom under Tensta sentrum.

Stasjonen ble innviet 31. august 1975 som den 86. stasjonen i Stockholms tunnelbanesystem. Plattformen ligger 20&ndash;22 meter under bakken, og har en plattform som deles av en fjellvegg.

## Eksterne lenker
* Oversikt over kollektivtransport-systemet i Stockholm på sl.se
* Linjekart for Stockholms tunnelbane
Ivan Skobrev

**Ivan Aleksandrovitsj Skobrev** (russisk Иван Александрович Скобрев, født 8. februar 1983 i Vologda) er en russisk tidligere skøyteløper. Under allround-EM 2006 kom han på femteplass sammenlagt.

Han var kvalifisert til fire distanser under OL 2006 i Torino. Han ble nr. 11 på  meter, nr. 6 på  og 10&nbsp;000 meter, og var med på Russlands lag som kom på femteplass i lagtempoøvelsen.

Skobrev ble både europamester og verdensmester i allround i 2011.

## Personlige rekorder

## Referanser


## Eksterne lenker
* 
* 
*  Ivan Skobrev på SpeedskatingResults.com
*  Ivan Skobrev på Jakub Majerski's Speedskating database (Adelskalender distanser og sammenlagt)
*  Ivan Skobrev på The-Sports.org (noen mesterskaps- og verdenscup-resultater)
* 
* 
;Bilder
*  Bilder av Ivan Skobrev på SpeedSkatingPhotos.info/DesgPhoto.com
EM i ishockey for menn 1922

**EM i ishockey for menn 1922** var det sjuende europamesterskapet for landslag i ishockey som ble arrangert av Det internasjonale ishockeyforbundet (LIHG, i dag IIHF). Mesterskapet ble arrangert i Sveits for andre gang og kampene ble spilt i St. Moritz fra 25. til 16. mars 1922. Tre lag deltok og det ble spilt en enkeltserie der alle lagene møttes en gang. Sverige var regjerende europamestere.

Tsjekkoslovakia vant sin første EM-tittel (tredje hvis man medregner Böhmens to titler), Sverige tok sølv og Sveits bronse.

## Arena

## Tilmeldte lag
Tre lag deltok i turneringen.

## Turneringsformat
Spilletiden var to perioder à 20 minutter. Ved uavgjort etter ordinær tid kunne kampen forlenges med to perioder à 5 minutters overtid inntil det forelå en avgjørelse.

## Dommere
Dommerne under turneringen ble nominert av representanter fra de deltakende lagene. Karel Hartmann var en av spillerne på det tsjekkoslovakiske laget mens canadieren Edward Pitblado studerte ved University of Oxford på et Rhodes-stipend.

## Tropper

## Resultat

----

----

## Sluttplassering

Turneringens sluttplassering:

## Statistikk
### Toppscorere

Kilde: Ice-Hockey-Stat.com

## Se også
*Ishockey-EM

## Noter

## Referanser


## Litteratur
* 
* 
* 
* 
* 
* 
* *Národní listy.* 15., 18., 20. og 21. februar 1922.

## Eksterne lenker
* 
*
*
Trond Kristoffersen

**Trond Kristoffersen** (født 13. august 1956 i Hammerfest, død i 29. august 2013) var en norsk forretningsdrivende som var en av grunnleggerne av Finance Credit. 

Han ble i 2004 dømt til ni års ubetinget fengsel for grovt bedrageri i Finance Credit-saken og sonet fengselsstraff fra 2004 til 2010.

## Finance Credit-saken
Trond Kristoffersen var sammen med Torgeir Stensrud grunnlegger av selskapet Finance Credit. I 2004 ble Kristoffersen dømt til ni års fengsel for grovt bedrageri mot syv banker for over 1,4 milliarder kroner, for bounndragelse og for forfalskning av regnskaper. I tillegg til fengselsstraffen ble han dømt til å betale 1,2 milliarder kroner i erstatning, samt fradømt retten til å drive selvstendig næringsvirksomhet eller inneha ledende stillinger eller styreverv i selskaper på livstid. Saken ble beskrevet som norgeshistoriens største bedragerisak.

### Nye rettsrunder 2013–2014
Etter å ha sonet mesteparten av dommen sin, ble han løslatt fra fengselet i påvente av ny ankebehandling av dommen. Han døde imidlertid før saken kom opp, og hans etterlatte trådte da inn som parter i anken, slik at rettsforhandlingene kunne fortsette. Lagmannsretten opprettholdt 3. november 2013 Tingrettens dom og avviste dermed Kristoffersens anke. Hans mindreårige døtre anket så til Høyesterett over spørsmålet om hvorvidt man kan dømme en avdød person. Høyesterett kom med knappest mulig flertall (3–2) til at det strider mot EMK og kravet til rettferdig rettergang (retten til å personlig få forklare seg i egen straffesak) å gjøre dette. Deler av den opprinnelige tiltalen endte dermed formelt uten domfellelse eller frifinnelse. Trond Kristoffersen er imidlertid fortsatt rettskraftig dømt for grovt bedrageri for rundt 200 millioner kroner, og er rettskraftig dømt til å betale erstatning for hele beløpet på 1,2 milliarder.

## Annet
I 1984 studerte han økonomi ved Handelsakademiet i Oslo.

Trond Kristofferen var sanitetssoldat i Norbatt kontingent IV og V (1979–80), varahovedtillitsmann for Norco (kont. IV) og hovedtillitsmann (kont. V).  

Han var gift to ganger.

## Referanser
Sahaba

**S&#803;ah&#803;ābah** (arabisk : الصحابة, *følgesvenner*) var følgesvennene til Muhammed, islams mest hellige profet. Denne formen er flertall; den singulære formen er *S&#803;ah&#803;ābi* (fem. *Sahabiyyah*).

De fleste muslimer anser enhver som kjente til eller hadde sett Muhammed, trodde på hans lære, og døde som muslim til å være en følgesvenn eller *Sahābi*. Som de mest prominente følgesvenner regnes vanligvis femti til seksti personer, ansett som mennesker som var nært knyttet til Muhammed. 

Det har vært viktig for islamsk teologi å identifisere følgesvennene fordi man legger vekt på deres vitnesbyrd (hadith) når det gjelder hva Muhammed sa og gjorde, og vedrørende de anledningene Koranen da ble åpenbart, og andre betydningsfulle situasjoner i islamsk historie og trospraksis (sunnah). Følgesvennenes vitnesbyrd, som er tradert gjennom en kjede av troverdige fortellere (isnad'er), var grunnlaget for utviklingen av den islamske tradisjonen.

I tillegg til de 50-60 mest sentrale sahabi finnes det mange andre som hadde kontakt med Muhammed. Mange av dem ble senere identifisert av skriftlærde, og deres navn og biografier ble dokumentert i religiøse referansetekster som Muhammad ibn Sa'd's *Kitāb at-Tabāqat al-Kabīr*.
Bryan Ferry

**Bryan Ferry** (født 1945) er en britisk sanger og låtskriver best kjent som vokalist og frontfigur i den engelske rockegruppa Roxy Music.

Ferry dannet gruppa Roxy Music sammen med noen venner i 1970. Han startet sin solokarriere i 1973 parallelt med Roxy Music. Etter fem album ble gruppa oppløst i 1976. I 1978 klarte han å gjenforene gruppa, men etter tre album brøt han i 1983 ut og startet en lengre solokarriere som skulle vare til 2001. Han ble samme år gjenforent med gruppa, som atter ble oppløst i 2011.

Ferry er mest kjent for hiten «More Than This» fra Roxy Music-albumet *[[Avalon (album)|Avalon]]* i 1982. Hans mest kjente soloalbum er *[[Boys and Girls (album)|Boys and Girls]]* fra 1985. 

Han er utdannet innen kunst ved University of Newcastle upon Tyne.

I 2011 ble han utnevnt til kommandør av Den britiske imperieordenen for sin innsats som sanger og tekstforfatter, samt for sin innsats for  musikkunsten.

## Diskografi (som soloartist)
### Studioalbum
* *[[These Foolish Things (album)|These Foolish Things]]* (1973, UK #5)
* *[[Another Time, Another Place (album)|Another Time, Another Place]]* (1974, UK #4)
* *[[Let's Stick Together (album)|Let's Stick Together]]* (1976, UK #19, US #160)
* *[[In Your Mind (album)|In Your Mind]]* (1977, UK #5, US #126)
* *[[The Bride Stripped Bare (album)|The Bride Stripped Bare]]* (1978, UK #13, US #159)
* *[[Boys and Girls (album)|Boys and Girls]]* (1985, UK #1, US #63)
* *[[Bête Noire (album)|Bête Noire]]* (1987, UK #9, US #63)
* *[[Taxi (Bryan Ferry-album)|Taxi]]* (1993, UK #2, US #79)
* *[[Mamouna]]* (1994, UK #11, US #94)
* *[[As Time Goes By (Bryan Ferry-album)|As Time Goes By]]* (1999, UK #16, US #199)
* *[[Frantic (album)|Frantic]]* (2002, UK #6, US #189)
* *[[Dylanesque]]* (2007, UK #5, US #15) (inneholder coverlåter av Bob Dylan)
* *[[Olympia (Bryan Ferry-album)|Olympia]]* (2010, UK #19, US #29)
* *[[The Jazz Age (The Bryan Ferry Orchestra-album)|The Jazz Age]]* (2012, US #50, US #94)
* *[[Avonmore]]* (2014, UK #19, US #47)
* *[[Bitter-Sweet (Bryan Ferry-album)|Bitter-Sweet]]* (2018, UK #60, US #193)
* *[[Loose Talk]]* (2025)

### Samlealbum
* *Street Life: 20 Great Hits* (1986, UK #1)
* *The Ultimate Collection* (1988, UK #6)
* *More Than This: The Best Of Bryan Ferry + Roxy Music* (1995, UK #15)
* *Tokyo Joe: The Best Of Bryan Ferry + Roxy Music* (1997) (kun i Japan)
* *Slave To Love: Best Of The Ballads* (2000, UK #11)
* *The Platinum Collection: The Best of Bryan Ferry + Roxy Music* (2004, UK #17)
* *The Best of Bryan Ferry* (2009, UK #95)

## Referanser


## Eksterne lenker
* 
* 
* 
*
Bandhagen tunnelbanestasjon

**Bandhagen tunnelbanestasjon** er en stasjon på Stockholms tunnelbane. Den ligger i bydelen Bandhagen i Söderort i Stockholm kommune.

Stasjonen trafikkeres av T-bane 1 (grønn linje) og ligger mellom stasjonene Stureby og Högdalen. Stasjonen ble åpnet 22. november 1954.

Stasjonen ligger utendørs, delvis på en viadukt over Trollesundsvägen. 

## Eksterne lenker
* Oversikt over kollektivtransport-systemet i Stockholm på sl.se
* Linjekart for Stockholms tunnelbane
Duvbo tunnelbanestasjon

**Duvbo tunnelbanestasjon** er en stasjon på Stockholms tunnelbane. Den trafikkeres av T-bane 3 (blå linje).

Stasjonen ligger i bydelen Centrala Sundbyberg i Sundbyberg kommune. Den ble innviet 19. august 1985 som stasjon nr. 98. Stasjonen ligger i fjellrom, 20 til 35 meter under bakken.

Til tross for navnet, ligger stasjonen ikke i bydelen Duvbo, men i Centrala Sundbyberg. Opprinnelig var det meningen at det skulle finnes en inngang i Duvbo, men disse planene ble det aldri noe av.

## Eksterne lenker
* Oversikt over kollektivtransport-systemet i Stockholm på sl.se
* Linjekart for Stockholms tunnelbane
Rolf Ødegaard

**Rolf Ødegaard** (1924–2006) var generalsekretær i Norges Skøyteforbund gjennom 25 år, fra 1963 til 1988. Etter denne perioden fortsatte han som regnskapsfører for skøyteforbundet frem til 1993.

## Referanser


## Eksterne lenker
* Minneord om Rolf Ødegaard
Scarlett Pomers

**Scarlett Noelle Pomers** (født 28. november 1988) er en amerikansk skuespillerinne som arbeider innen TV, film, teater og musikk. Hennes mest anerkjente roller har vært som «Naomi Wildman» i *[[Star Trek: Voyager]]* (1998&ndash;2001), og «Kyra Hart» i den amerikanske komedieserien *[[Reba]]*.

## Biografi
Pomers ble født i Riverside i California. Da hun var tre år kom en agent bort til hennes mor og foreslo at Scarlett burde begynne i skuespillerbransjen. Scarlett begynte med små jobber helt til de fant en agent både hun og moren likte. Siden den gang har hun vært gjesteskuespiller i flere populære TV-serier, opptrådt i flere kinofilmer, og har nå en av hovedrollene i den kritikerroste komiserien *[[Reba]]*, der hun spiller datteren til Reba McEntire.

## Karriere
Pomers hadde sin skuespillerdebut i en alder av tre, i Michael Jacksons musikkvideo «Heal the World» fra 1992. Senere begynte hun å spille i reklamefilmer, og har til dags dato vært med i over 35. Hun har også vært med i flere TV-serier, inkludert *[[Judging Amy]]*, *That's Life*, og *[[Touched by an Angel]]*. Pomers var fem år gammel da hun hadde sin debut på kinolerretet, i filmen *The Baby-Sitters Club*. Hun opptrådte også i *Slappy and the Stinkers*, *[[Happy, Texas]]* og *[[Erin Brockovich (film)|Erin Brockovich]]*, samt et par TV-filmer.

Pomers første store rolle var som «Naomi Wildman» i science fiction-serien *[[Star Trek: Voyager]]*. Hun opptrådte i 17 episoder over tre år, og vant en Young Artist Award for beste opptreden i en dramaserie av en ung skuespillerinne i en birolle. Siden ble hun med i rollebesetningen til TV-serien *[[Reba]]*, den hun spilte «Kyra Hart», den yngste datteren til «Reba» og «Brock Hart» (spilt av Reba McEntire og Christopher Rich).

Som sangerinne grunnla Pomers bandet Scarlett, som har spilt på flere klubber i USA.

## Filmografi

### TV
* *America's Most Talented Kid* (2004&ndash;i dag)
* *[[Reba]]* (2001&ndash;i dag)
* *That's Life* (2000&ndash;2001)
* *[[Star Trek: Voyager]]* (1998&ndash;2001)
* *[[Judging Amy]]* (2001)
* *Hang Time* (2000)
* *[[Providence (TV-serie)|Providence]]* (2000)
* *Chicken Soup For The Soul* (1999)
* *Diagnosis Murder* (1999)
* *Seven Days* (1999)
* *Martial Law* (1998)
* *The Jeff Foxworthy Show* (1997)
* *[[Touched By An Angel]]* (1996)
* *The Secret World of Alex Mack* (1995)
* *[[Steg for steg]]* (1995)

### Teater
* *Ruthless! The Musical*
* *I'll Be Home For Christmas*
* *Someone to Count On*

### Radio
* *Adventures in Odyssey*

### Musikkvideo
* «Heal the World» av Michael Jackson
* «Not Back Down» av Jak Paris

## Eksterne lenker

* 
* Scarlett Pomers' rollebiografi på warnerbros.com
* Scarlettpomers.com Offisiell hjemmeside
Kreditor

**Kreditor** er en betegnelse på en som har krav på en ytelse. Vanligvis blir begrepet brukt om den som har krav på et pengebeløp, men man er også kreditor dersom man har krav på varer eller lignende. I et kjøpsforhold vil således selgeren være kreditor med hensyn til kjøpesummen, mens kjøperen er kreditor med hensyn til varepartiet. Den som er kreditor for annet enn penger betegnes gjerne *realkreditor*. Begrepet kreditor er avledet fra *[[kreditt]]*.

## Se også
* Debitor
* Kreditormora
Debitor

**Debitor** betyr det samme som skyldner, det vil si en som er forpliktet av et krav. Debitor brukes oftest for å betegne den som skylder et pengebeløp, men begrepet brukes tilsvarende der man skylder noe annet, for eksempel et parti varer. I slike tilfeller betegnes man gjerne *realdebitor*.

## Se også
* Kreditor
OkWap

**OkWap** er en Taiwansk leverandør av mobiltelefoner og MP3-spillere.

## Mobiltelefoner
*H133 &ndash; en skyvetelefon på 75 gram, med touchscreen og støtte for gjenkjenning av håndskrift
*i885 &ndash; en flipp-telefon på 112 gram med bl.a. 2 megapiksler kamera, videoopptak, MP3, FM-radio og støtte for MiniSD minnekort
*i900 &ndash; en flipptelefon med WCDMA, touchscreen, gjenkjenning av håndskrift, MMC minnekort og trådløs nettverkstilkobling
*i519
*i516
*i516 Hello Kitty &ndash; en flipptelefon på 85 gram, med Hello Kitty som tema, og bl.a. 1 megapixel kamera
*166
*166 Disney
*166 The Dog
*166 Hello Kitty
*A265 Hello Kitty – flipptelefon med 0,3 mpx cam, radio, mms som ikke fungerer i norge.

## Referanser


## Eksterne lenker
*
Bandidos

**Bandidos MC** er en motorsykkelklubb med global utbredelse, stiftet i 1966 av Don Chambers i Texas. 

Klubben er en *[[1 %-klubb|1%-klubb]]* med slagordet: «We are the people our parents warned us about». Ryggemblemet deres består av en tykkfallen tegneseriefigur med sombrero på hodet, hvitt skjegg, en machete i venstre hånd og en revolver i høyre hånd.

Amerikanske Federal Bureau of Investigation og canadiske Criminal Intelligence Service Canada anser klubben som en «Outlaw Motorcycle Gang» (*kriminell motorsykkelgjeng*), noe også norske Kripos støtter. Klubben regnes i USA som en av «The Big Four» (*de store fire*) sammen med Pagans, Hells Angels og Outlaws, og har alle til felles at de er store nok til å bli dømt under Racketeer Influenced and Corrupt Organizations Act.

## Eksterne lenker
*
Kharijitter

**Kharijitter** eller *khawarijer* (arabisk: خوارج, Khawārij, singularis Khārijī, «de som trer ut», *separatister*) var medlemmer av en islamsk sekt i det sørlige Mesopotamia, på slutten av 600-tallet og begynnelsen av 700-tallet. Sekten hadde sitt sentrum i Basra, og skilte seg ut fra såvel sunni som sjiitter.

Sekten besto hovedsakelig av medlemmer av Banu Tamim stammen fra najd, og ble dannet i de urolige årene etter profeten Muhammeds død, da det var stadige kamper om politisk hegemoni. Mordet på den tredje kalifen Uthman i 656 ble fulgt av en maktkamp mellom Ali og Uthmans slektning Mu'awiya. Tilhengere fra begge siden møttes i  657 i slaget ved Siffin, der omkring 12 000 Kharijitter deltok i Alis hær. Etterhvert forlot imidlertid hæren for deretter å vende seg mot begge de stridende partene. De ble senere nedkjempet av Ali i slaget om Naharwan. Sekten overlevde imidlertid nederlaget, og et medlem sto bak mordet på Ali år 661.

Den kharijittiske teologien var radikal og fundamentalistisk og stilte krav om en kompromissløs etterfølgelse etter deres tolkning av Koranens lære. De ekstreme kharijittene anså alle  muslimer som ikke er en Kharijitt for å være vantro kafirer og hyklere, som man ustraffet kunne ta livet av. (En skikk som kalles takfir). Kharijittene bannlyste alle som begikk «grove synder», og med det mente de alt som sto i motsetning til Koranens ord. Kharijittene mente at bare de frommeste borgerne skulle ha lov til å utøve politisk makt, noe som førte til at sekten i hele sin levetid var splittet politisk.  

Etterhvert ble sekten mer pragmatisk innstilt overfor hovedretningene innen islam. Deres hovedstad Basra ble 690-730 et viktig teologisk sentrum som tiltrakk seg mange av dem som ville gjøre opprør mot det sunnitiske kalifatet. De inspirerte mange muslimske utbrytergrupper, slik som rustamid-dynastiet, sufriene og andre opprør i Maghreb-området.

Den «kharijittiske» sekten som fremdeles eksisterer, ibadi, avviser å bli karakterisert som kharijitter, selv om de har mange fellestrekk. De utgjør en betydelig del av befolkningen i Oman, og det finnes også små grupper i Mzab-området i Algerie, på Djerba i Tunisia og Nafusa-fjellene i Libya.

I vår tid blir terroristgrupper som agiterer for takfir iblant kalt *ny-kharijitter*, eksempler på dette er Groupe Islamique Armée i Algerie og Takfir wal-Hijra i Egypt. 

## Eksterne lenker
* Ibadhi Islam site
* The Kharijites and their impact on contemporary Islam
Norsk fotball 2007

## Herrelandslaget

 Norges mål først
Tyrkia ble idømt tre kamper på nøytral grunn etter kaoset som utspant seg i minuttene etter Tyrkia-Sveits (VM 2006 play-off) i 2005

## Tippeligaen
:*Utdypende artikkel: [[Tippeligaen 2007]]*

## Adeccoligaen
:*Utdypende artikkel: [[1. divisjon fotball for herrer 2007|Adeccoligaen 2007]]*

## 2. divisjon herrer
:*Utdypende artikkel: [[2. divisjon fotball for herrer 2007|2. divisjon 2007]]*

### Avdeling 1

### Avdeling 2

### Avdeling 3

### Avdeling 4

## 3. divisjon herrer
:*Utdypende artikkel: [[3. divisjon fotball for herrer 2007|3. divisjon 2007]]*

## Kvinnelandslaget

## Toppserien
:*Utdypende artikkel: [[Toppserien 2007]]*

## 1. divisjon
:*Utdypende artikkel: [[1. divisjon fotball for kvinner 2007|1. divisjon kvinner 2007]]*
Guri Kunna videregående skole

**Guri Kunna videregående skole** er en videregående skoler med avdelinger på Fillan i Hitra og på Sistranda i Frøya, Trøndelag. 

Skolen ble etablert i 2016 gjennom sammenslåing av **Frøya videregående skole** og **Hitra videregående skole**, begge grunnlagt i 1977. Skolen har navn etter sagnfiguren Guri Kunna, som er kjent over hele Trøndelagskysten.

I 2017 tilbyr skolen 8 studieretninger: Studiespesialisering, byggfag, elektrofag, helse- og oppvekstfag, service og samferdsel, restaurant- og matfag, naturbruk og Teknikk- og industriell produksjon.

## Historie
Hitra vgs hadde i 1977 to klasser, en innen studieretning for handels og kontorfag og en innen allmenne fag. Handels og kontorfag fikk da undervisning i herredsstyresalen, mens allmenfaglig ble plassert i andre etasje i bakeriet Hitrabakst. Fra 1980 fikk skolen eget bygg vis-à-vis barne- og ungdomsskolen. Skolebygget ble oppusset og utvidet i perioden 2008&ndash;2010. 

Frøya videregående skole fikk nye lokaler i 2014.

Fra skoleåret 2016-2017 ble skolene slått sammen. Den nye skolen beholdt skolestedene både på Hitra og Frøya.
## Referanser


## Eksterne lenker
*
Norgesmesterskapet i fotball for menn 2007

**Norgesmesterskapet i fotball for menn 2007** var en norsk fotballturnering. Den er også kjent som **NM SAS Braathens Cup**. Det var det 102. norgesmesterskapet i fotball. 

Rundene blir spilt slik:
*1. runde: 19. og 20. mai
*2. runde: 13. og 14. juni
*3. runde: 26., 27. og 28. juni
*4. runde: 25. og 26. juli
*Kvartfinale: 18. og 19. august
*Semifinale: 26. september
*Finale: 11. november

## 1. runde

## 2. runde

## 3. runde

## 4. runde

## Kvartfinaler

## Semifinaler

## Finale

## Kilder
* fotball.no
* nifs.no
Blå agave

**Blå agave** (*Agave tequilana*) er en blå eller grågrønn agaveplante som vokser i den meksikanske delstaten Jalisco. Planten blir benyttet til tequilaproduksjon. Planten ble også brukt i energidrikken Burn.

## Eksterne lenker
*
Turøy bru

**Turøy bru** går mellom Turøy og Toftøy i Øygarden kommune. Brua er en betongbro bygget etter «fritt frambygg-metoden». Bruspennet er 164 meter, og seilingshøyde er 16 meter.  Turøybrua ble tatt i bruk i 1991, og ga Turøy veiforbindelse til fastlandet. Den er en del av fylkesvei 5288.

## Se også

* Liste over broer i Norge
* Liste over broer i Norge etter lengde

## Referanser